บิ๊กตู่ ข้องใจไทยพีบีเอส ใช้เงินรัฐ เสนอข่าวด้านเดียว
นายกฯ ข้องใจ ไทยพีบีเอส ใช้งบรัฐ เสนอข่าวปัญหา ปชช.ด้านเดียว ไม่ช่วยรัฐสร้างความเข้าใจ ชี้ เรตติ้ง ช่อง 5-11 รั้งท้ายผัง เหตุงบน้อยไม่มีละครดึงดูด เปรียบซีรีส์เกาหลีทหารสอดแทรกความรักชาติ ฝากอธิบดีกรมประชาสัมพันธ์เข้มงวดภาพโป๊เปลือย ออกอากาศ  , เมื่อวันที่ 17 มี.ค. 59 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และหัวหน้า คสช. เป็นประธานในพิธีเปิดการสัมมนาทางวิชาการประจำปี ของการประกาศใช้พระราชบัญญัติข้อมูลข่าวสารของราชการ พ.ศ. 2540 ประจำปี 2558 พร้อมปาฐกถาพิเศษ เรื่อง การเปิดเผยข้อมูลข่าวสารกับความโปร่งใสในการบริหารงานภาครัฐ โดยระบุตอนหนึ่งว่า สื่อมวลชนต้องช่วยตนทำความเข้าใจ อย่างช่อง ไทยพีบีเอส ที่ใช้เงินภาษี ใช้เงินรัฐ แต่กลับนำเสนอปัญหาของประชาชนเพียงด้านเดียว ควรจะให้งบประมาณต่อไป อีกหรือไม่ ส่วนช่อง 11 ตนก็สั่งให้ปรับผังรายการทั้งหมดเหตุไม่มีคนดู เพราะเป็นวิชาการมากเกินไป ส่งผลให้เรตติ้งตกรั้งท้ายร่วมกับช่อง 5 สู้เรตติ้งช่องธุรกิจอื่นๆ ไม่ได้ เพราะช่อง 11 ไม่มีงบประมาณเพียงพอ ทำได้เพียงละครสั้น เท่านั้น โดยเปรียบเทียบกับซีรีส์เกาหลี เรื่อง Descendants of the sun ที่มีเนื้อหาเกี่ยวข้องกับทหาร สอดแทรกความรักชาติ รักประชาชน หน้าที่พลเมือง และกำลังเป็นที่นิยมขณะนี้ ซึ่งตนมองว่า ทะเลาะกันขัดแย้งกันก็รักกันได้ ทำไมเขาถึงคิดแบบนี้ได้ ต่างจากคนไทยที่ดูแล้วทำตามโดยไม่รู้ว่าคืออะไร ใครเรียกชุมนุมก็ไป จึงต้องสร้างการรับรู้ใหม่ หากใครอยากสร้างละครตนก็จะออกทุนให้ เพื่อให้คนรักชาติ พร้อมฝากอธิบดีกรมประชาสัมพันธ์ ให้ดูแลอย่างเข้มงวด กรณีมีภาพโป๊เปลือยออกอากาศในขณะนี้ ซึ่งไม่รู้ว่าหลุดหรือตั้งใจ  
นายกฯ ข้องใจ ไทยพีบีเอส ใช้งบรัฐเสนอข่าวปัญหา ปชช.ด้านเดียว ไม่ช่วยรัฐสร้างความเข้าใจ ชี้เรตติ้ง ช่อง 5-11 รั้งท้ายผัง เหตุงบน้อยไม่มีละครดึงดูด ฝากอธิบดีกรมประชาสัมพันธ์เข้มงวดภาพโป๊เปลือยออกอากาศ  
ไทยพีบีเอส,นำเสนอข่าว,ประยุทธ์ จันทร์โอชา,เสนอข่าวด้านเดียว,เรตติ้งช่อง,งบประมาณรัฐ,ผังรายการ,ความรักชาติ,ช่อง 11,ช่อง 5,ข่าว,ไทยรัฐออนไลน์,ข่าวการเมือง